

**"Қостанай облысының мемлекеттік коммуналдық мүлігін жалға берудің ережесін бекіту туралы" әкімдiктің 2005 жылғы 14 қаңтардағы N 1 қаулысына өзгерістер мен толықтырулар енгізу туралы**

***Күшін жойған***

Қостанай облысы әкімдігінің 2005 жылғы 23 қарашадағы N 380 қаулысы. Қостанай облысы әділет департаментінде 2005 жылғы 13 желтоқсанда N 3525 тіркелді. Күші жойылды - Қостанай облысы әкімдігінің 2010 жылғы 6 тамыздағы № 278 қаулысымен

*Ескерту. Күші жойылды - Қостанай облысы әкімдігінің 2010.08.06* № 278 *қаулысымен.*  
      "Қазақстан Республикасындағы жергілікті мемлекеттік басқару туралы" Қазақстан Республикасы Заңының  27-бабына , Қазақстан Республикасы  Үкіметінің 2004 жылғы 10 желтоқсандағы N№1303 қаулысымен бекітілген Салықтық емес түсімдерді өндіріп алуға жауапты уәкілетті органдар тізбесінің 17-тармағына сәйкес Қостанай облысының әкімдігі ҚАУЛЫ ЕТЕДІ:

      1. "Қостанай облысының мемлекеттік коммуналдық мүлігін жалға берудің ережесін бекіту туралы" Қостанай облысы әкімдігінің 2005 жылғы 14 қаңтардағы N 1 (мемлекеттік тіркеу нөмірі 3300, "Костанайские новости", 2005 жылғы 15 ақпан N 23, "Қостанай таңы" 2005 жылғы 2 ақпан N 12)  қаулысына келесі өзгерістер мен толықтырулар енгізілсін:

      1) 5 тармақтағы ереже келесі редакцияда жазылсын:   
      "Тұрғын үйдегі және өндірістік шаруашылық бағыттағы ғимараттағы тұрғын емес үй-жайдың 1 шаршы метрін пайдалану үшін жылдық жалгерлік ақының көлемі айлық есеп айырысу көрсеткіштің мөлшерлемесі негізінде анықталады және коэффициенттерді есепке алумен есептеледі.   
   
        Жа = Рп\*К 1 \*К 2 \*К 3 \*S,   
      Жа - жылдық жалгерлік ақы;   
      Рп - жалгерлік ақының базалық мөлшері (айлық есеп айырысу көрсеткіш);   
      К 1 - ғимараттың аумақтық қатыстылығын есепке алатын коэффициенті;   
      К 2 - объектінің Қостанай қаласында орналасқан жерін есепке алатын коэффициент;   
      К 3 - ғимараттың түрін есепке алатын коэффициент;   
      S - жалға берілген ғимараттың алаңы (шаршы метр).

**Ғимараттың аумақтық қатыстылығын есепке алатын коэффициенті**

|  |  |
| --- | --- |
| Аумақтық зонасы | К 1 |
| Облыс қалалары (Жітіқара қаласы мен Арқалық қаласынан басқалар) | 2,3 |
| Облыс аудандары (Жітіқара қаласы мен Арқалық қаласын қосқанда) | 1,6 |

**Объектінің Қостанай қаласында орналасқан жерін есепке алатын коэффициент**

|  |  |
| --- | --- |
| Объектінің Қостанай қаласында орналасқан жерін есепке алатын | К 2 |
| Орталық (Сити-орталығын ескермегенде) Қайырбеков-Темірбаев (вокзал маңы аумағын қосқанда) Павлов-Шевченко көше шекарасында | 2 |
| қала аудандары:   Сити орталығы   Темірбетондық өндіріс комбинаты (ТБӨК)   Мауыты-шұға комбинаты (МШК)   Басқа да аудандар | 3   1   1   0,9 |

**Ғимараттың түрін еске алатын коэффициент**

|  |  |
| --- | --- |
| Ғимараттың түрі | К 3 |
| Жеке тұрған   қосымша салынған   Жартылай жертөлді   Жертөлді   Қоймалық | 1   1   0,85   0,70   0,60 |

       Селолық аймақта орналасқан көлемі 250 шаршы метр және одан артық болған үй-жайлар үшін жалгерлік ақыны есептеген кезде төмендетілетін 0,7 коэффициенті қолданылады";

      2) 6 тармақтағы ереже 2 абзацпен толықтырылсын:   
      "Мемлекеттік коммуналдық кәсіпорындарға су құбырын жалға берген жағдайда нөлдік жалгерлік мөлшер қолданылсын";

      3) 7 тармақтағы ережеде "Сб-жылдық базалық мөлшері" сөзінен кейін "(Рп\*К 1 \*К 2 \*К 3 )" формуласымен толықтырылсын;

      4) 19 тармақтың 1-тармақшасындағы қаулы»сөзінен кейін "нотариалдық куәландырылған" сөзі алынып тасталсын.

      2. Осы қаулының орындалуын қадағалауды Қостанай облысы әкімінің орынбасары А.П. Рауға жүктелсін.

*Қостанай облысының әкімі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК